Bolestivé a stvrdnuté žily na dlani: Pomôže masť na rozmasírovanie?
Dobrý deň, na dlani mám stvrdnuté, bolestivé žily. Pomôže nejaká masť na rozmasírovanie?
Dobrý deň,
ďakujeme za Vašu otázku.
Pri problémoch s bolestivými žilami je vhodný krém s obsahom
heparínu
. Patrí do skupiny liekov na ochorenia žíl a je vhodný aj na ošetrenie zápalových alebo úrazových stavov. Aplikuje sa 1-3x denne 3-10 cm gélu na postihnuté miesta. Gél sa nemá aplikovať počas krvácania, na otvorené rany a sliznice ani na infikované oblasti počas hnisania.
Ďalšou možnosťou je
Ibalgin Duo Effect krém
, ktorý okrem heparínu obsahuje aj ibuprofén. Zmierňuje bolesť, opuch a zápal svalov, šliach, kĺbov, chrbta. Lieči zápal žíl, vstrebáva krvné podliatiny. Aplikuje sa 2-3x denne asi 1 mm hrubá vrstva krému na postihnuté miesto a jeho okolie. Časový odstup medzi jednotlivými aplikáciami má byť 4-5 hodín.
V prípade, že by šlo o nadmerne zrohotavenú a zhrubnutú kožu na dlani, zmäkčeniu sa venovala kolegyňa na tomto
odkaze.
Prajem pekný zvyšok dňa.
S pozdravom
Mgr. Emma Halás Haluščíková